cheerleading
Store norske leksikon,Sport og spill,Ballsport,Rugby og amerikansk fotball
Cheerleading var i utgangspunktet en aktivitet under idrettskonkurranser hvor personer skal underholde og få publikum til å støtte sitt lag med jubel og heiarop. Heiaropene ble gjerne utført av jenter med lett antrekk og dusker, også kalt duskedamer.
Cheerleading minner om troppsturn og dans med synkrone bevegelser, dannelse av formasjoner som pyramider og andre. Det drives også som konkurranseidrett med egne mesterskap, og er i Norge organisert i Norges Amerikanske Idretters Forbund. Med fem VM-sølv på rad og fem EM-gull på rad er Norge den dominerende nasjonen bak USA. Les mer i Store norske leksikon amerikansk fotball Eksterne lenker Norges Amerikanske Idretters Forbund